b'\n_START_ARTICLE_\nIngrid Jacquemod\n_START_PARAGRAPH_\nIngrid Jacquemod (s. 23. syyskuuta 1978 Bourg-Saint-Maurice, Ranska) on ranskalainen alppihiiht\xc3\xa4j\xc3\xa4._NEWLINE_Jacquemod on edustanut Ranskaa olympialaisissa kolme kertaa sijoittuen parhaimmillaan kymmenenneksi Vancouverin 2010 sy\xc3\xb6ksylaskussa._NEWLINE_Maailmanmestaruuskilpailuissa Jacquemod on ollut mukana viisi kertaa, vuosina 2001, 2003, 2005, 2007 ja 2009. H\xc3\xa4n on menestynyt paremmin MM-kisoissa kuin olympialaisissa, sill\xc3\xa4 h\xc3\xa4nen paras sijoituksensa on viides Santa Caterinan sy\xc3\xb6ksyss\xc3\xa4 2005. \xc3\x85ressa 2007 h\xc3\xa4n oli sy\xc3\xb6ksylaskussa kahdeksas. Junioreiden MM-kilpailuissa h\xc3\xa4n sai suurpujottelussa hopeaa 1997 ja 1998 sek\xc3\xa4 sy\xc3\xb6ksylaskussa pronssia 1998._NEWLINE_Maailmancupissa Jacquemod laski ensimm\xc3\xa4isen kisansa vuonna 1996 Park Cityss\xc3\xa4 ollessaan vasta 18-vuotias. H\xc3\xa4n on voittanut urallaan yhden maailmancupin kilpailun, sy\xc3\xb6ksyn Santa Caterinassa vuonna 2005. Lis\xc3\xa4ksi h\xc3\xa4n on ollut kolme kertaa toinen ja kahdesti kolmas (tilanne 22.2.2010).'